**METODIKA POSUDZOVANIA PRIAMEHO ZADANIA**

**P o k y n y**

**pre uchádzačov na vypracovanie ponuky**

**OBSAH**

**I. VŠEOBECNÉ INFORMÁCIE** **3**

VYMEDZENIE POJMOV 3

OPIS A ROZSAH PREDMETU PLNENIA ZMLUVY, OBHLIADKA 4

ZDROJ FINANČNÝCH PROSTRIEDKOV A SPÔSOB FINANCOVANIA 4

VARIANTNÉ RIEŠENIE 4

LEHOTA NA PREDKLADANIE PONÚK A ZMLUVA 4

TERMÍN POSKYTNUTIA PREDMETU PLNENIA ZMLUVY 4

**II. KOMUNIKÁCIA A VYSVETĽOVANIE 4**

VYSVETĽOVANIE A SPÔSOB KOMUNIKÁCIE MEDZI VYHLASOVATEĽOM 4 A UCHÁDZAČOM

ĎALŠIA KOMUNIKÁCIA MEDZI VYHLASOVATEĽOM A UCHÁDZAČOM 5

**III. PRÍPRAVA A PREDKLADANIE PONUKY 5**

VYHOTOVENIE PONUKY 5

JAZYK, MENA A VÝŠKA ÚHRADY UVÁDZANÉ V PONUKE 6

ZÁBEZPEKA K PONUKE 6

PODMIENKY VRÁTENIA ZÁBEZPEKY 7

**IV. OBSAH PONUKY 7**

ZOZNAM FORMULÁROV A LISTÍN K PONUKE 7

PREDKLADANIE PONUKY, DOPLNENIE, ZMENA A ODVOLANIE PONUKY 7

NÁKLADY NA PONUKU 8

**V. OTVÁRANIE A VYHODNOTENIE PONÚK 9**

OTVÁRANIE PONÚK 9

KRITÉRIÁ NA HODNOTENIE PONÚK A SPÔSOB ICH UPLATNENIA 9

VYHODNOCOVANIE PONÚK 9

INFORMÁCIA O VÝSLEDKU VYHODNOTENIA PONÚK 9

PRIJATIE PONUKY A UZAVRETIE ZMLUVY 9

**FORMULÁRE** **11**

FORMULÁR č. 3 IDENTIFIKAČNÉ ÚDAJE UCHÁDZAČA 11

FORMULÁR č. 4 SÚHLAS SO ZVEREJNENÍM ÚDAJOV V ROZSAHU

 PODĽA VZORU 12

FORMULÁR č. 5 ČESTNÉ VYHLÁSENIE O VYTVORENÍ SKUPINY

 DODÁVATEĽOV 13

FORMULÁR č. 6 PLNÁ MOC PRE JEDNÉHO Z ČLENOV SKUPINY

 DODÁVATEĽOV 14

FORMULÁR č. 7 ZOZNAM DÔVERNÝCH INFORMÁCIÍ 15

FORMULÁR č. 8 VYHLÁSENIE UCHÁDZAČA V PRIAMOM ZADANÍ 16

**I. VŠEOBECNÉ INFORMÁCIE**

**1. IDENTIFIKÁCIA VYHLASOVATEĽA**

Názov: Ministerstvo dopravy a výstavby Slovenskej republiky

Adresa: Námestie slobody č. 6, 810 05 Bratislava

Krajina: Slovenská republika

IČO: 304 16 094

Internetová adresa organizácie (URL): www.mindop.sk

Kontaktná osoba: JUDr. Boris Nosek

Telefón: 02/594 94 601

E-mail: bakn@mindop.sk

Číslo elektronickej schránky:

(ďalej len „vyhlasovateľ“)

1. **VYMEDZENIE POJMOV**
	1. Vyhlasovateľom sa rozumie osoba zamýšľajúca zadať dopravné služby vo verejnom záujme zverejnené v Oznámeniach v Úradnom vestníku EÚ. V zmluvnom vzťahu vystupuje vyhlasovateľ ako objednávateľ dopravných služieb.
	2. Zmluvou sa rozumie 9 ročná Zmluva o dopravných službách vo verejnom záujme v železničnej osobnej doprave, ktorej účelom je zabezpečiť realizáciu bezpečných, efektívnych a kvalitných dopravných služieb vo verejnom záujme zo strany uchádzača pri realizácii vyhlasovateľom požadovaných výkonov za určené cestovné, ich primeranú výkonnosť podľa potrieb dopravnej obslužnosti územia. Objednávateľ dopravných služieb môže uzavrieť zmluvu o dopravných službách vo verejnom záujme v železničnej osobnej doprave s dopravcom, ktorý má udelenú licenciu na tieto dopravné služby a z hľadiska zabezpečenia dopravnej obslužnosti územia je spôsobilý splniť zmluvné záväzky.
	3. Uchádzačom sa rozumie dopravca, ktorý má záujem na uzatvorení 9 ročnej Zmluvy o dopravných službách vo verejnom záujme v železničnej osobnej doprave na predmet plnenia „Výber železničného dopravcu na zabezpečenie dopravných služieb vo verejnom záujme v osobnej železničnej doprave vlakmi regionálnej dopravy na trati Bratislava – Dunajská Streda – Komárno“.
	4. Dopravcovi, ktorý predloží najvýhodnejšiu ponuku na 9 ročnú zmluvu bude ponúknutá možnosť priameho zadania na ročnú zmluvu.
	5. Najvýhodnejšou ponukou sa rozumie taká vhodná ponuka uchádzača, ktorá bola vyhlasovateľom vybraná ako najlepšie spĺňajúca hodnotiace kritériá stanovené v hodnotiacich podkladoch.
	6. Priamym zadaním sa rozumie proces vo forme hodnotiaceho konania, ktorého pravidlá budú stanovené v hodnotiacich podkladoch a účelom ktorého je uzatvorenie zmluvy s uchádzačom, ktorý predložil najvýhodnejšiu ponuku.
	7. Na predmetné konanie sa vzťahujú platné všeobecné záväzné predpisy SR, najmä nie však výlučne zákon č. 514/2009 Z. z. o doprave na dráhach a zákon č. 513/1991 Zb. Obchodný zákonník.
	8. Hodnotiacimi podkladmi sa rozumie súhrn všetkých podmienok vyhlasovateľa stanovených pre tento postup priameho zadania. Vyhlasovateľom sa rozumie osoba zamýšľajúca zadať dopravné výkony definované v predmete plnenia zmluvy.
	9. Ponukou sa rozumie odpoveď uchádzača na hodnotiace podklady na predkladanie ponúk; dokument uchádzača bude označený ako „PONUKA“ zaslaný na adresu vyhlasovateľa listom. Ponuka musí byť predložená v stanovenej lehote uchádzačom a musí byť doplnená o ďalšie listiny a doklady požadované vyhlasovateľom v tomto priamom zadaní.

1. **OPIS A ROZSAH PREDMETU PLNENIA ZMLUVY, OBHLIADKA**
	1. Predmetom plnenia Zmluvy je zabezpečenie prepravy cestujúcich vo verejnej železničnej osobnej preprave v rámci zmluvy o dopravných službách vo verejnom záujme železničnou dopravou vlakmi regionálnej železničnej osobnej dopravy, obsluhujúcej nasledovné stanice a zastávky – Bratislava hl. st., Bratislava-Nové Mesto, Bratislava-Vrakuňa, Podunajské Biskupice, Rovinka, Nové Košariská, Miloslavov, Kvetoslavov zastávka, Kvetoslavov, Malá Paka, Veľká Paka, Lehnice, Michal na Ostrove, Orechová Potôň, Veľké Blahovo, Dunajská Streda, Kútniky, Dolný Bar, Dolný Štál, Okoč, Veľký Meder, Bodza, Zemianska Olča, Okoličná na Ostrove, Horná Zlatná, Zlatná na Ostrove, Nová Stráž, Komárno závody, Komárno.
	2. Účelom Zmluvy je na základe a za podmienok dohodnutých v Zmluve upraviť spôsob, rozsah a kvalitu poskytovania objednaných dopravných služieb súvisiacich so zabezpečením dopravnej obslužnosti verejnou osobnou železničnou dopravou Dopravcom na železničnej relácii Bratislava – Dunajská Streda – Komárno a úprava podmienok spôsobu výpočtu úhrady za poskytnuté dopravné službya harmonogram úhrad.
	3. Cestovný poriadok je obsiahnutý v prílohe č. 2 návrhu zmluvy o dopravných službách. Za poskytovanie uvedených služieb vo verejnom záujme patrí dopravcovi úhrada od objednávateľa v dohodnutej výške.
2. **ZDROJ FINANČNÝCH PROSTRIEDKOV A SPÔSOB FINANCOVANIA**
	1. Predmet plnenia zmluvy bude financovaný z rozpočtu vyhlasovateľa.

1. **VARIANTNÉ RIEŠENIE**
	1. Uchádzačom sa nepovoľuje predložiť variantné riešenie vo vzťahu k požadovanému predmetu plnenia zmluvy.
2. **LEHOTA NA PREDKLADANIE PONÚK A ZMLUVA**
	1. Predmet plnenia zmluvy sa zadáva postupom podľa zákona č. 514/2009 Z. z. o doprave na dráhach, oznámenie o vyhlásení priameho zadania sa zverejňuje v Úradnom vestníku EÚ a na webovom sídle vyhlasovateľa.
	2. Lehota na predkladanie ponúk stanovená vyhlasovateľom uplynie dňa **06. 07. 2022**
	**do 12:00 hod**. miestneho času.
	3. Lehota viazanosti ponuky: 12 mesiacov odo dňa uplynutia lehoty na predkladanie ponúk.
	4. Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk až do uplynutia lehoty viazanosti ponúk stanovenej vyhlasovateľom.
	5. Vyhlasovateľ v súlade s § 21 zákona č. 514/2009 Z. z. o doprave na dráhach uzavrie Zmluvu o dopravných službách vo verejnom záujme (ďalej len „zmluva“) s uchádzačom, ktorý predloží najvýhodnejšiu ponuku.
	6. Vyhlasovať, si vyhradzuje právo na zmeny vo všetkých zverejnených dokumentoch, ktorými sa rozumie najmä oprava, zmena a doplnenie údajov a informácií v zverejnených dokumentoch. Vyhlasovať sa zaväzuje prípadné zmeny vykonať tak, aby čo najviac obmedzil vplyv takýchto zmien na podstatné náležitosti Zmluvy.
3. **TERMÍN POSKYTNUTIA PREDMETU PLNENIA ZMLUVY**
	1. Poskytnutie predmetu plnenia zmluvy: **108 kalendárnych mesiacov odo dňa začatia prevádzky vlakov v zmysle zmluvy**, tzn. od 10.12.2023 do 31.12.2032.

**II. KOMUNIKÁCIA A VYSVETĽOVANIE**

1. **VYSVETĽOVANIE A SPÔSOB KOMUNIKÁCIE MEDZI VYHLASOVATEĽOM A UCHÁDZAČOM**
	1. Uchádzači pred predložením ponuky môžu požiadať o doplnenie dodatočných informácií k poskytnutým podkladom priameho zadania. Všetky otázky, ktoré požadujú uchádzači zodpovedať, sú povinní zaslať kontaktnej osobe vyhlasovateľa, listom alebo e-mailom na boris.nosek@mindop.sk alebo bakn@mindop.sk. Všetky otázky a odpovede na dodatočné informácie k poskytnutým podkladom priameho zadania vyhlasovateľ zverejní na webovom sídle vyhlasovateľa.
	2. Otázky k priamemu zadaniu je uchádzač povinný doručiť kontaktnej osobe vyhlasovateľa v písomnej podobe alebo e-mailom najneskôr do 45 dní odo dňa zverejnenia podkladov priameho zadania vyhlasovateľom. Ak podal uchádzač otázky k priamemu zadaniu v tomto vymedzenom čase, poskytne vyhlasovateľ požadované informácie najneskôr do 10 pracovných dní odo dňa doručenia otázky.
	3. Tieto odpovede, vrátane presného znenia otázok, poskytne vyhlasovateľ hromadne aj všetkým ostatným uchádzačom, ktorým bol~~i~~ poskytnuté podklady k priamemu zadaniu.
	4. S ohľadom na skutočnosť, že vznesené otázky k priamemu zadaniu sú právnym úkonom uchádzača, požaduje vyhlasovateľ, aby každá takáto otázka bola podaná písomnou formou alebo elektronickou formou (e-mail).
	5. Všetky odpovede poskytne vyhlasovateľ uchádzačom listinnou formou alebo formou e-mailu. Nad rámec uvedeného neposkytne vyhlasovateľ uchádzačom akékoľvek ďalšie informácie ani vysvetlenia.

1. **ĎALŠIA KOMUNIKÁCIA MEDZI VYHLASOVATEĽOM A UCHÁDZAČOM**
	1. Žiadosť o doplnenie alebo vysvetlenie predložených dokladov alebo ponúk, vysvetlenie návrhu ceny v rámci vyhodnocovania ponúk bude odoslaná uchádzačovi prostredníctvom e-mailu uchádzača.
	2. Uchádzači predložia vysvetlenie rovnako prostredníctvom e-mailu, pokiaľ nebude priamo v žiadosti uvedené inak.
	3. V prípade vylúčenia uchádzača z priameho zadania za nesplnenie podmienok priameho zadania alebo nesplnenie podmienok uvedených v priamom zadaní, vyhlasovateľ oznámi túto skutočnosť uchádzačovi v listinnej podobe alebo v elektronickej podobe e-mailom
	4. Informácia z otvárania ponúk sa zasiela najneskôr do piatich pracovných dní odo dňa otvárania ponúk všetkým uchádzačom, ktorých ponuky boli doručené v lehote na predkladanie ponúk.
	5. Informácia o vyhodnotení ponúk sa zverejní sa na webovom sídle vyhlasovateľa.

**III. PRÍPRAVA A PREDKLADANIE PONUKY**

1. **VYHOTOVENIE PONUKY**
	1. Ponuku môže uchádzač podávať osobne v pracovnej dobe do podateľne v čase úradných hodín (<https://www.mindop.sk/kontakt>) v sídle vyhlasovateľa.
	2. Uchádzač môže predložiť ponuku aj doporučene poštou na adresu vyhlasovateľa, a to tak, aby bola do konca lehoty na predkladanie ponúk doručená.
	3. Ponuka sa predkladá v lehote na predkladanie ponúk.
	4. Ponuku je uchádzač povinný podať písomne v uzatvorenej obálke označenej názvom predmetu plnenia zmluvy a adresou, na ktorú je možné ponuku vrátiť. Obálka musí byť ďalej opatrená zreteľným heslom "Priame zadanie Komárno, neotvárať – ponuka“. Heslo nie je možné jazykovo upravovať.
	5. Uzavretím obálky alebo obalu sa na účely priameho zadania rozumie opatriť obálky resp. obaly na uzavretie podpisom a prípadne pečiatkou uchádzača, a to tak, aby obálku nebolo možné akýmkoľvek spôsobom neoprávnene otvoriť bez toho, aby došlo k poškodeniu vyššie uvedených ochranných prvkov.
	6. Každý uchádzač v procese môže podať iba jednu ponuku. V ponuke musia byť uvedené identifikačné údaje uchádzača, tzn.: ak sa ponuka
2. predkladá na elektronickom médiu, tak s uvedením obchodného mena, sídla, miesta

podnikania uchádzača a heslom,

1. doručuje prostredníctvom pošty, iného doručovateľa alebo osobne, tak v uzavretom obale

uvedením obchodného mena, sídla, miesta podnikania uchádzača a heslom.

* 1. Ak uchádzač podá viac ponúk samostatne alebo spoločne s ďalšími uchádzačmi, vylúči vyhlasovateľ všetky tieto ponuky.
	2. Ak ponuka obsahuje **dôverné** informácie, uchádzač ich v ponuke viditeľne označí.
	3. Vyhlasovateľ odporúča, aby predložená ponuka obsahovala uchádzačom vypracovaný „Zoznam dôverných informácií“ s identifikáciou čísla strany, čísla odseku, bodu a textu obsahujúceho dôverné informácie.
1. **JAZYK, MENA A VÝŠKA ÚHRADY UVÁDZANÉ V PONUKE**
	1. Ponuka sa predkladá v slovenskom jazyku alebo českom jazyku
	2. Mena: euro
	3. Uchádzač stanoví výšku úhrady za predmet plnenia zmluvy podľa formuláru č. 1 HODNOTIACE HÁRKY v časti CENOVÁ PONUKA priameho zadania. Kalkulácia výšky úhrady bude spracovaná v zmysle čl. 9.4. návrhu zmluvy o dopravných službách vo verejnom záujme.
2. **ZÁBEZPEKA K PONUKE**
	1. Vyhlasovateľ vyžaduje na zabezpečenie ponuky zloženie zábezpeky.
	2. Zábezpeka je stanovená vo výške **20 000,00 eur** (slovom: dvadsať tisíc eur).
	3. Spôsoby zloženia zábezpeky:
3. zložením finančných prostriedkov uchádzača na bankový účet vyhlasovateľa, alebo
4. poskytnutím bankovej záruky za uchádzača.
	1. Podmienky zloženia zábezpeky:

• zložením finančných prostriedkov na bankový účet vyhlasovateľa

* 1. Finančné prostriedky musia byť zložené v uvedenej čiastke na bankový účet vyhlasovateľa

 vedený v:

|  |  |
| --- | --- |
| Banka:  | Štátna pokladnica |
| Číslo účtu:  | 7000117702/8180  |
| IBAN:  | SK86 8180 0000 0070 0011 7702  |
| BIC/SWIFT:  | SPSRSKBA |
| Variabilný symbol:  | IČO uchádzača |
| Doplňujúci údaj:  | Číslo oznámenia v Úradnom vestníku EÚ  |

* 1. Finančné prostriedky musia byť pripísané na účet vyhlasovateľa najneskôr v deň uplynutia lehoty na predkladanie ponúk.
	2. Doba platnosti zábezpeky vo forme zloženia finančných prostriedkov na účet vyhlasovateľa musí byť počas celej lehoty viazanosti ponúk.
	3. Súčasťou ponuky uchádzača musí byť výpis z bankového účtu, ktorým uchádzač preukáže, že v prospech účtu vyhlasovateľa boli poukázané finančné prostriedky vo výške zodpovedajúcej výške zábezpeky.
* poskytnutím bankovej záruky za uchádzača
	1. Banková záruka za uchádzača môže byť poskytnutá bankou so sídlom
	v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“).
	2. V záručnej listine musí banka písomne vyhlásiť, že neodvolateľne a bez akýchkoľvek námietok uspokojí vyhlasovateľa do výšky finančných prostriedkov, ktoré vyhlasovateľ požaduje ako zábezpeku viazanosti ponuky uchádzača, v prípade, ak uchádzač odstúpi od svojej ponuky v lehote viazanosti ponúk a vyhlasovateľ písomne banke oznámi svoje nároky z bankovej záruky v lehote platnosti bankovej záruky.
	3. Ak bude uchádzač vyžadovať vrátenie originálu záručnej listiny banky, predloží originál bankovej záruky v ponuke ako doklad voľný, nezviazaný s ponukou a zároveň predloží aj jej úradne osvedčenú kópiu pevne zviazanú s ponukou.
	4. Doba platnosti a účinnosti bankovej záruky musí byť najmenej počas celej lehoty viazanosti ponúk.

**Podmienky vrátenia zábezpeky:**

* 1. Ak bola zábezpeka zložená na účet v banke alebo v pobočke zahraničnej banky, vyhlasovateľ vráti zábezpeku uchádzačom aj s úrokmi, ak ich banka alebo pobočka zahraničnej banky poskytuje.
	2. Vyhlasovateľ uvoľní alebo vráti uchádzačovi zábezpeku do siedmich dní odo dňa:
1. po oznámení výsledku vyhodnotenia ponúk alebo ak vyhlasovateľ zruší priame zadanie,
2. uzavretia zmluvy.
	1. Zábezpeka prepadne v prospech vyhlasovateľa, ak uchádzač:
3. odstúpi od svojej ponuky alebo
4. neposkytne súčinnosť alebo odmietne uzavrieť zmluvu s vyhlasovateľom. V prípade predĺženia lehoty viazanosti ponúk je uchádzač povinný zabezpečiť predĺženie lehoty platnosti zábezpeky až do uplynutia predĺženej lehoty viazanosti ponúk uchádzačov a doklad o tom bezodkladne doručiť vyhlasovateľovi.

**IV. OBSAH PONUKY**

1. **ZOZNAM FORMULÁROV A LISTÍN K PONUKE:**
* Formulár č. 1 – Hodnotiace hárky (excel súbor)
* Formulár č. 2 – Návrh Zmluvy o dopravných službách vo verejnom záujme (predkladá sa vrátane vyplnenej Prílohy č. 1).
* Formulár č. 3 – Identifikačné údaje uchádzača.
* Formulár č. 4 – Súhlas so zverejnením údajov v rozsahu podľa vzoru.
* Formulár č. 5 – Čestné vyhlásenie o vytvorení skupiny dodávateľov (ak ide o skupinu).
* Formulár č. 6 – Plná moc pre jedného z členov skupiny.
* Formulár č. 7 – Zoznam dôverných informácií.
* Formulár č. 8 – Vyhlásenie uchádzača.
* Doklad o zložení zábezpeky.

1. **PREDKLADANIE PONUKY, DOPLNENIE, ZMENA A ODVOLANIE PONUKY**
	1. Uchádzačom, ktorý predkladá ponuku, môže byť fyzická osoba alebo právnická osoba vystupujúca voči vyhlasovateľovi samostatne alebo skupina fyzických osôb/právnických osôb vystupujúcich voči vyhlasovateľovi spoločne, ako skupina dodávateľov. V prípade, ak bude prijatá ponuka skupiny dodávateľov, vyhlasovateľ vyžaduje z dôvodu riadneho plnenia zmluvy, aby všetci členovia skupiny vytvorili najneskôr do uzavretia zmluvy určitú právnu formu.
	2. Každý uchádzač môže v priamom zadaní predložiť iba jednu ponuku, buď samostatne sám za seba alebo ako člen skupiny dodávateľov, ktorá predkladá ponuku. Vyhlasovateľ vylúči ponuku predloženú uchádzačom, ktorý je súčasne členom skupiny dodávateľov.
	3. **Ponuky sa predkladajú v lehote na predkladanie ponúk** v zmysle bodu 5.2 tohto priameho zadania.
	4. Predložením ponuky sa rozumie predloženie, prostredníctvom pošty, iného doručovateľa alebo osobne, listinných alebo na elektronickom médiu uložených jednotlivých dokumentov tvoriacich ponuku, podpísanú osobou oprávnenou podpísať ponuku v mene uchádzača.
	5. Ponuku je uchádzač povinný podať v origináli a jednej kópii v súlade so špecifikáciami. Ponuka musí byť, vrátane všetkých požadovaných dokladov a príloh, zviazaná do jedného samostatného zväzku.
	6. Zväzok musí byť na prvej strane označený názvom predmetu plnenia zmluvy, názvom obchodnej firmy alebo skupiny dodávateľov a údajom, či ide o originál alebo kópiu.
	7. Originál musí byť na titulnej strane označený ako "originál", kópia ako "kópia". V prípade rozporov medzi jednotlivými výtlačkami ponuky sa považuje za rozhodný text z originálneho vyhotovenia príslušného zväzku.
	8. Originály, resp. úradne overené kópie dokladov, ktorých predloženie je požadované v podkladoch, musia byť zaradené do vyhotovenia zväzku označeného ako "originál", v kópii zväzku postačia ich neoverené kópie.
	9. Každý zväzok vrátane všetkých príloh musí byť dostatočným spôsobom zaistený proti manipulácii s jednotlivými listami. Za dostatočné zabezpečenie zväzku proti manipulácii s jednotlivými listami považuje vyhlasovateľ opatriť každý zväzok takými bezpečnostnými prvkami, ktoré zabezpečia svoje spoľahlivé sebapoškodenie v prípade manipulácie. Použité bezpečnostné prvky musia byť ďalej dostatočne jedinečné tak, aby bola vylúčená možnosť ich neoprávneného nahradenia. Vyhlasovateľ odporúča ako jeden z možných bezpečnostných prvkov použitie povrázku a viacvrstvové opatrenia podpisom štatutárneho orgánu uchádzača a jeho pečiatkou.
	10. Ponuka, vrátane všetkých požadovaných dokladov, musí byť spracovaná výhradne v slovenskom jazyku (ponuku, vrátane požadovaných dokladov, v jazyku českom nie je potrebné prekladať).
	11. Všetky doklady alebo vyhlásenia, u ktorých je vyžadovaný podpis uchádzača, musia byť – s výnimkou úradných dokladov, resp. ich úradne overených kópií – podpísané na každej svojej strane štatutárnym orgánom uchádzača, v prípade podpisu inou osobou musí byť originál alebo úradne overená kópia jej splnomocnenia doložené v ponuke.
	12. Všetky doklady musia byť kvalitným spôsobom vytlačené tak, aby boli dobre čitateľné. Žiadny doklad nesmie obsahovať opravy a prepisy, ktoré by vyhlasovateľa mohli uviesť do omylu.
	13. V prípade, že by ponuka obsahovala na rôznych miestach akékoľvek vzájomne rozporuplné údaje, posúdi túto skutočnosť vyhlasovateľ jednoznačne ako nesplnenie podmienok metodiky s následkom vylúčenia uchádzačov z  priameho zadania.
	14. Všetky listy každého zväzku musia byť očíslované priebežne číselným radom začínajúce číslom 1. Výnimka z povinnosti číslovať listy sa vzťahuje na úradné doklady resp. ich úradne overené kópie, ktoré nemusia byť očíslované. Ak vkladá uchádzač do zväzku ako jeho súčasť alebo prílohu niektorý samostatný celok, ktorý má už listy očíslované vlastnou číselnou radou, nie je nutné, aby tieto listy čísloval znovu priebežnou číselnou radou; to však platí len vtedy, ak je číslovanie listov samostatného celku a priebežné číslovanie listov zväzku zreteľne odlíšené. V prípade vloženia nečíslovaného celku pokračuje číselná rada bez ohľadu na takto vložený celok.
	15. Posledným listom každého zväzku musí byť vyhlásenie uchádzača, v ktorom sa uvedie celkový počet všetkých listov vo zväzku. Do tohto počtu sa zahrnú, ako listy nečíslované, tak listy, ktoré sú súčasťou samostatne číslovaného celku. Súčasťou vyhlásenia musí byť zoznam nečíslovaných listov (dokladov) a vložených samostatne očíslovaných celkov.
	16. V prípade skupiny dodávateľov musí byť súčasťou ponuky aj osobitné písomné splnomocnenie pre člena skupiny dodávateľov na komunikáciu s vyhlasovateľom v mene skupiny dodávateľov a právne úkony v mene skupiny dodávateľov v rámci celého procesu priameho zadania. Úkony splnomocneného zástupcu za skupinu dodávateľov budú voči vyhlasovateľovi záväzné. Písomné splnomocnenie musí byť podpísané všetkými členmi skupiny dodávateľov (formulár č. 5 tohto priameho zadania) a predložené podľa bodu 12. tohto priameho zadania.
	17. Uchádzač ako súčasť ponuky predloží elektronické médium, ktorý musí obsahovať ponuku. Nosič musí byť označený identifikačnými údajmi uchádzača a predmetom plnenia zmluvy.
2. **NÁKLADY NA PONUKU**
	1. Všetky náklady a výdavky spojené s prípravou a predložením ponuky znáša uchádzač bez

 finančného nároku voči vyhlasovateľovi, bez ohľadu na výsledok priameho zadania.

1. **OTVÁRANIE A VYHODNOTENIE PONÚK**
2. **OTVÁRANIE PONÚK**
	1. Otváranie ponúk vykoná komisia na vyhodnotenie ponúk menovaná ministrom dopravy a výstavby SR.
	2. Vyhlasovateľ umožní účasť na otváraní ponúk všetkým uchádzačom (osobe oprávnenej konať za uchádzača alebo osobe, ktorá sa preukáže úradne overenou plnou mocou v mene osoby oprávnenej konať za uchádzača), ktorí predložili ponuku v lehote na predkladanie ponúk.
	3. Vyhlasovateľ priameho zadania písomne oznámi uchádzačom miesto a čas otvárania ponúk, pričom lehota medzi doručením oznámenia a otváraním ponúk nesmie byť kratšia ako päť pracovných dní. Informácia o otváraní ponúk bude zároveň zverejnená na webovom sídle vyhlasovateľa najneskôr päť pracovných dní vopred.
	4. Hodnotiaca komisia overí neporušenosť obálok a následne otvorí obálky podľa poradia doručenia z podateľne a kontroluje, či ponuka je:
3. spracovaná v požadovanom jazyku,
4. podpísaná oprávnenou osobou,
5. z hľadiska základného požadovaného obsahu úplná a neporušená
	1. Hodnotiaca komisia vykoná kontrolu identifikačných údajov uchádzačov a ďalších údajov ako je obchodná firma alebo meno a priezvisko, sídlo alebo adresa, predpokladaná výška úhrady za realizáciu služieb vo verejnom záujme uvedená v ponuke uchádzača.
	2. Komisia zverejní obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré určil vyhlasovateľ a dajú sa vyjadriť číslom celková cena
	3. Najneskôr do piatich dní odo dňa otvárania ponúk vyhlasovateľ zašle všetkým uchádzačom, ktorí predložili ponuky v lehote na predkladanie ponúk a ktorých ponuka nebola vylúčená, zápisnicu z otvárania ponúk.

1. **KRITÉRIÁ NA HODNOTENIE PONÚK A SPÔSOB ICH UPLATNENIA**

sú k dispozícii v dokumente označenom ako Inštrukcie pre vyplnenie hodnotiacich hárkov.

1. **VYHODNOCOVANIE PONÚK**
	1. Komisia vyhodnotí ponuky z hľadiska splnenia požiadaviek na predmet plnenia zmluvy a podľa návrhu na plnenie kritérií určených v HODNOTIACICH HÁRKOCH.
	2. Komisia môže požiadať uchádzačov o vysvetlenie ponuky. Vysvetlením ponuky nemôže dôjsť
	k jej zmene. Za zmenu ponuky sa nepovažuje odstránenie zrejmých chýb v písaní a počítaní. Vyhlasovateľ požiada uchádzača o vysvetlenie alebo o doplnenie predložených dokladov vždy, keď z predložených dokladov nie je možné posúdiť ich platnosť.
2. **INFORMÁCIA O VÝSLEDKU VYHODNOTENIA PONÚK**
	1. Vyhlasovateľ po vyhodnotení ponúk bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk, o zámere uzavrieť zmluvu o dopravných službách vo verejnom záujme a poradie uchádzačov na svojom webovom sídle.
	2. Ponuky predložené uchádzačmi tvoria po skončení vyhodnotenia súčasť dokumentácie tohto konania a po jeho skončení sa uchádzačom nevracajú.
3. **PRIJATIE PONUKY A UZAVRETIE ZMLUVY**
	1. Úspešnému uchádzačovi vyhlasovateľ oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky.
	2. Zmluva s úspešným uchádzačom, ktorého ponuka bola prijatá, bude uzavretá v lehote viazanosti ponúk.. Zmluva nadobúda účinnosť deň nasledujúci po dni jej zverejnenia.
	3. Vyhlasovateľ nesmie uzavrieť zmluvu s uchádzačom, ktorý má povinnosť zapísať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
	4. V rámci poskytnutia riadnej súčinnosti podľa §21h ods. 5 zákona č. 514/2009 Z. z. o doprave na dráhach potrebnej na uzatvorenie zmluvy bude vyhlasovateľ vyžadovať od úspešného uchádzača predloženie nasledujúcich dokladov/dokumentov:
* Doklad alebo dôkaz o zápise v registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“)
* Doklad alebo dôkaz o zápise v registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“) pre každého subdodávateľa uchádzača (predloží na požiadanie)
* Predloženie úradne osvedčenej kópie licencie na poskytovanie dopravných služieb, vydanej licenčným orgánom v súlade s §11 ods. 1 zákona č. 514/2009 Z. z. o doprave na dráhach (ak došlo k jej zmene odo dňa jej predloženia v rámci dokladovania odbornej a technickej spôsobilosti).
* Dokument – platná zmluva o poistení v zmysle §11 zákona č. 514/2009 Z. z. o doprave na dráhach, za ktorý vyhlasovateľ považuje výhradne poistnú zmluvu o poistení zodpovednosti uchádzačov za škody spôsobené z prevádzkovania železničnej dopravy.
* Dokument – zmluvu o vytvorení skupiny dodávateľov so špecifikáciou vzájomných práv a povinností, v prípade, ak víťazným uchádzačom sa stane skupina dodávateľov.
* Dokument – originál záväzného prísľubu banky na poskytnutie bankovej záruky. Záväzný prísľub banky bude obsahovať záväzok banky poskytnúť uchádzačovi neodvolateľnú a nepodmienenú bankovú záruku splatnú na prvé požiadanie vyhlasovateľa, pre krytie akýchkoľvek záväzkov uchádzača, ktoré majú byť touto bankovou zárukou v zmysle ustanovení zmluvy kryté. Výška bankovej záruky je definovaná v zmluve o dopravných službách vo verejnom záujme. Víťazný uchádzač môže namiesto originálu záväznéhoprísľubu banky poskytnúť priamo originál bankovej záruky.
	1. Pre vylúčenie pochybností, vyhlasovateľ uvádza, že ide o odlišný doklad od zábezpeky resp. záruky uvedenej v bode 11 týchto podkladov.
* Dokument „Zoznam vozidiel, ktoré Dopravca plánuje využívať na plnenie predmetu Zmluvy“ v zmysle týchto podkladov.
	1. V prípade ak úspešný uchádzač uvedie v ponuke, že predmet plnenia bude realizovať bez participácie subdodávateľov, pred podpisom zmluvy predloží čestné vyhlásenie o tejto skutočnosti.

FORMULÁR č. [3]

**IDEnTIFIkačnÉ ÚDAJE uChÁDZaČA**

|  |  |
| --- | --- |
| Obchodné meno alebo názov uchádzača*úplné oficiálne obchodné meno alebo názov uchádzača* |  |
|  |  |
| Názov skupiny dodávateľov*vyplňte v prípade, ak je uchádzač členom skupiny dodávateľov, ktorá predkladá ponuku* |  |
|  |  |
| Sídlo alebo miesto podnikania uchádzača*úplná adresa sídla alebo miesta podnikania uchádzača* |  |
|  |  |
| IČO |  |
|  |  |
| Právna forma |  |
|  |  |
| Zápis uchádzača v Obchodnom registri*označenie Obchodného registra alebo inej evidencie, do ktorej je uchádzač zapísaný podľa právneho poriadku štátu, ktorým sa spravuje* |  |
|  |  |
| Štát*názov štátu, podľa právneho poriadku ktorého bol uchádzač založený* |  |
|  |  |
| Zoznam osôb oprávnených konať v mene uchádzača | meno a priezvisko |  |
|  |
|  |
|  |
| Kontaktné údaje uchádzača*pre potreby komunikácie s uchádzačom počas verejnej priameho zadania* |  |
| Kontaktná adresa: |  |
|  |  |
| Meno a priezvisko kontaktnej osoby |  |
| Telefón |  |
| E-mail |  |
| V....................................., dňa ................ |  .................................................. |

meno, funkcia

FORMULÁR č. [4]

**Súhlas so zverejnením údajov v rozsahu**

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

* + - 1. Dolu podpísaní zástupcovia uchádzačov týmto vyhlasujeme, že za účelom predloženia ponuky pre priame zadanie na dodanie predmetu plnenia zmluvy:

„*Výberu železničného dopravcu na zabezpečenie služieb vo verejnom záujme v osobnej železničnej doprave vlakmi regionálnej dopravy na trati Bratislava – Dunajská Streda – Komárno*“vyhlásenej vyhlasovateľom **Ministerstvo dopravy a výstavby Slovenskej republiky** uverejnením oznámenia o vyhlásení priameho zadania na webovej stránke Ministerstva dopravy a výstavby SR **udeľujeme súhlas vyhlasovateľovi so zverejnením údajov z ponuky v nasledovnom rozsahu**:

|  |  |
| --- | --- |
| Celková cena ponuky (€/9 rokov) |  stĺpec C riadok 4 VYHODNOTENIE II+III |
| Plnenie kritéria miesta na sedenie (%) | stĺpec E riadok 11 VYHODNOTENIE II+III |
| Plnenie kritéria klimatizácia (%) | stĺpec F riadok 11 VYHODNOTENIE II+III |
| Plnenie kritéria vákuové WC (%) | stĺpec G riadok 11 VYHODNOTENIE II+III |
| Plnenie kritéria nízkopodlažnosť (%) | stĺpec H riadok 11 VYHODNOTENIE II+III |

* + - 1. Zároveň vyhlasujeme, že všetky skutočnosti uvedené vyššie sú pravdivé a úplné. Sme si vedomí právnych následkov uvedenia nepravdivých alebo neúplných skutočností v zmysle podkladov (vylúčenie z priameho zadania), vrátane zodpovednosti za škodu spôsobenú vyhlasovateľovi v zmysle všeobecne záväzných právnych predpisov platných v SR.

V ............................, dňa ...............

|  |  |
| --- | --- |
| *Obchodné meno**Sídlo/miesto podnikania*IČO:  | ................................................meno a priezvisko, funkciapodpis[[1]](#footnote-1)1 |
| *Obchodné meno**Sídlo/miesto podnikania**IČO:*  | ................................................meno a priezvisko, funkciapodpis |

FORMULÁR č. [5]

**Čestné vyhlásenie o vytvorení skupiny dodávateľov**

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

* + - 1. Dolu podpísaní zástupcovia uchádzačov uvedených v tomto vyhlásení týmto vyhlasujeme, že za účelom predloženia ponuky pre priame zadanie na dodanie predmetu plnenia zmluvy:

„*Výberu železničného dopravcu na zabezpečenie služieb vo verejnom záujme v osobnej železničnej doprave vlakmi regionálnej dopravy na trati Bratislava – Dunajská Streda – Komárno*“vyhlásenej vyhlasovateľom **Ministerstvo dopravy a výstavby Slovenskej republiky** uverejnením oznámenia o vyhlásení priameho zadania na webovej stránke Ministerstva dopravy a výstavby SR sme vytvorili skupinu dodávateľov a predkladáme spoločnú ponuku. Skupina pozostáva z nasledovných samostatných právnych subjektov:

* + - 1. V prípade, že naša spoločná ponuka bude úspešná a bude prijatá, sa zaväzujeme, že pred podpisom zmluvy uzatvoríme a predložíme vyhlasovateľovi zmluvu, v ktorej budú jednoznačne stanovené vzájomné práva a povinnosti, kto sa akou časťou bude podieľať na plnení predmetu zmluvy, ako aj skutočnosť, že všetci členovia skupiny uchádzačov sú zaviazaní zo záväzkov voči vyhlasovateľovi spoločne a nerozdielne.
			2. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle podkladov (vylúčenie z priameho zadania), vrátane zodpovednosti za škodu spôsobenú vyhlasovateľovi v zmysle všeobecne záväzných právnych predpisov platných v SR.

V ............................, dňa ...............

|  |  |
| --- | --- |
| *Obchodné meno**Sídlo/miesto podnikania*IČO:  | ................................................meno a priezvisko, funkciapodpis[[2]](#footnote-2)1 |
| *Obchodné meno**Sídlo/miesto podnikania**IČO:*  | ................................................meno a priezvisko, funkciapodpis |

FORMULÁR č. [6]

**Plná moc**

**pre jedného z členov skupiny, konajúcu za skupinu dodávateľov**

**Splnomocniteľ/splnomocnitelia:**

1. *Obchodné meno, sídlo, údaj o zápise, IČO uchádzača/člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)*

**udeľuje/ú plnomocenstvo**

**splnomocnencovi:**

*Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO uchádzača/člena skupiny dodávateľov (ak ide o fyzickú osobu)*

na prijímanie pokynov, komunikáciu a vykonávanie všetkých právnych úkonov v mene všetkých členov skupiny dodávateľov počas postupu priameho zadania na predmet plnenia zmluvy s názvom „*Výberu železničného dopravcu na zabezpečenie služieb vo verejnom záujme v osobnej železničnej doprave vlakmi regionálnej dopravy na trati Bratislava – Dunajská Streda – Komárno*“vyhlásenej vyhlasovateľom **Ministerstvo dopravy a výstavby Slovenskej republiky** uverejnením oznámenia o vyhlásení priameho zadania na webovej stránke Ministerstva dopravy a výstavby SR, vrátane konania pri uzatvorení zmluvy, ako aj konania pri plnení zmluvy a zo zmluvy vyplývajúcich právnych vzťahov.

|  |  |
| --- | --- |
| V ............................, dňa ........................... | ..................................................podpis splnomocniteľa |
| V ............................, dňa ........................... | ..................................................podpis splnomocniteľa |

Plnomocenstvo prijímam:

|  |  |
| --- | --- |
| V ............................, dňa ........................... | ..................................................podpis splnomocniteľa |

FORMULÁR č. [7]

**Zoznam dôverných informácií**

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

Dolu podpísaný zástupca uchádzača týmto čestne vyhlasujem, že naša ponuka predložená pre priame zadanie na predmet plnenia zmluvy „*Výberu železničného dopravcu na zabezpečenie služieb vo verejnom záujme v osobnej železničnej doprave vlakmi regionálnej dopravy na trati Bratislava – Dunajská Streda – Komárno*“vyhlásenej vyhlasovateľom **Ministerstvo dopravy a výstavby Slovenskej republiky** uverejnením oznámenia o vyhlásení priameho zadania na webovej stránke Ministerstva dopravy a výstavby SR,

**[ ]** neobsahuje žiadne dôverné informácie, alebo

**[ ]** obsahuje dôverné informácie, ktoré sú v ponuke označené slovom „DÔVERNÉ“, alebo

**[ ]** obsahuje nasledovné dôverné informácie:

|  |  |  |
| --- | --- | --- |
| **P. č.** | **Názov dokladu** | **strana ponuky** |
| 1 |  |  |
| 2 |  |  |
| 3 |  |  |

|  |  |
| --- | --- |
| V ........................., dňa ............... | .............................................................meno a priezvisko, funkciapodpis[[3]](#footnote-3)1 |

FORMULÁR č. [8]

**Vyhlásenie uchádzača v priamom zadaní**

**Uchádzač/skupina dodávateľov:**

**Obchodné meno**

**Adresa spoločnosti**

**IČO**

Dolu podpísaný zástupca uchádzača týmto vyhlasujem, že uchádzač pre priame zadanie pre predmet plnenia zmluvy „*Výberu železničného dopravcu na zabezpečenie služieb vo verejnom záujme v osobnej železničnej doprave vlakmi regionálnej dopravy na trati Bratislava – Dunajská Streda – Komárno*“vyhlásenej vyhlasovateľom **Ministerstvo dopravy a výstavby Slovenskej republiky** uverejnením oznámenia o vyhlásení priameho zadania na webovej stránke Ministerstva dopravy a výstavby SR:

**[ ]** všetky skutočnosti uvedené v ponuke sú pravdivé a úplné. Som si vedomý právnych následkov uvedenia nepravdivých alebo neúplných skutočností uvedených v tomto vyhlásení v zmysle podkladov (vylúčenie z priameho zadania), vrátane zodpovednosti za škodu spôsobenú vyhlasovateľovi v zmysle všeobecne záväzných právnych predpisov platných v SR

**[ ]** ako uchádzač, resp. člen skupiny dodávateľov predkladám v tomto priamom zadaní iba jednu ponuku

V ............................, dňa ...............

...................................................

meno a priezvisko, funkcia

podpis[[4]](#footnote-4)1

1. 1 Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)
2. 1 Čestné vyhlásenie musí byť podpísané uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-2)
3. 1 Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-3)
4. 1 Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-4)